Odense Adresse-Contoirs Efterretninger, 1835-11-08
Spanien. Den vigtige Efterretning, at Regjeringen er saa at sige aldeles udsonet med de sydlige Juntaer, bekræfter sig, og Hr. Mendizabal, der hidtil kun fandt liden Naade hos de franske ministerielle Blade, begynder nu at kunne glæde sig ved deres Lovtaler, der imidlertid ikke ydes ham som Liberalismens Talsmand, men fordi han ikke har givet efter for Oppositionens Fordringer. "Oppositionen og dens Jun taer" - sige de - - forlangte Opløsningen af det nuværende Kammer og Jndkaldelsen af constituerende Cortes; men de forrige Cortes ere indkaldte. J det Høieste skulde, efter Oppositionens Fordringer, det forrige Kammer benyttes til at udstede en ny Valglov, og derpaa strax adskilles; tvertimod vil man forelægge en Række af de vigtigste Materier, til dets Overveielse. Flere Juntaer havde desuden lagt stor Vægt paa, at man skulde bekræfte deres Forholdsregler, og Udnævnelser; ogsaa denne Begjæring er ikke bleven hørt. Ligesaa lidet har Hr. Mendizabal indladt sig paa den forlangte Afsættelse af Embedsmænd i Masse, eller paa den med særdeles Heftighed forlangte Frigivelse af den periodiske Presse. Desuden synes det, at det kongelige Statut vil vorde revideret med stor Maadeholdenhed og Viisdom; idet mindste ville Hr. Mendizabal og hans Colleger opbyde Alt, for at Revisionen kan gaae for sig i denne Aand." Skulde Hr. Mendizabal virkeligen fortjene disse og lignende Lovtaler, saa vilde der vel ikke være de bedste Udsigter for den tilsigtede spanske Frihed. Han vilde da kun have paataget sig Liberalismens Maske, for bagved den deste sikkrere at kunne manøvrere imod den i hele Spanien vakte virkelige Frihedsaand. Nogle troe derfor, at Hr. Mendizabal vil frabede sig disse Lovtaler, saameget mere, som de hos Cortes, om ikke for, kunde berede ham store Forlegenheder. Siden det imidlertid er afgjort, at der skal bygges videre paa det kongelige Statut og ikke tænkes paa nogen hverken af Navn eller i Gierning constituerende Nationalforsamling, kan man vel med Sikkerhed antage, at den spanske Frihed kun vil blive en halv Frihed, om man end kan vente en kraftig Opposition af de Cortes, som ville blive indkaldte efterat en ny Valglov maatte træde i Kraft. - Hvad selve Juntaerne angaaer, da har Central-Juntaen i Andujar fuldkommen opløst sig, hvilket vel ikke egentligen er Tilfældet med Juntaen i Cadix; men denne har dog tilkjendegivet sin Beredvillighed til at virke i Samklang med Regjeringen, og tilbagekaldt det Decret, hvorved den forbød de Deputerede at deeltage i Cortesmødet. - Grev las Navas skal nu spille en temmelig slau Rolle i Madrid, hvor han som Deputeret er bleven tilbage, imedens de for af ham commanderede Tropper virkeligen skulle være marscherede Nord paa. Til de nye Decreter, hvorved man søger at forøge sin Styrke imod Carlisterne, hører, at Tjenestetiden, skal regnes dobbelt for Soldaterne, saalænge de tjene imod disse, og at Alle, som ere dømte til Galeierne formedelst Smugleri, ere blevne benaadede og beføiede til at tjene som Frivillige imod Carlisterne. - Den franske Legion under Oberst Schwartz har ikke været Regjeringen til nogen Nytte, da den formedelst Mangel paa Disciplin har maattet opløses og afvæbnes af Fremmedlegionen, hvorpaa Regjeringen har tilladt Medlemmerne af hiin Legion, enten at indtræde i Fremmedlegionen, eller vende tilbage til Frankerig. - General Mina, der med Længsel forventedes til Barcellona, er ankommen dertil, og bleven modtagen med stor Jubel.